1. SZÁMÚ KÖLTSÉGVETÉS-MÓDOSÍTÁSI TERVEZET A 2014. ÉVI ÁLTALÁNOS KÖLTSÉGVETÉSHEZ SZAKASZONKÉNTI BONTÁSÚ BEVÉTELI KIMUTATÁS SZAKASZONKÉNTI BONTÁSÚ KIADÁSI KIMUTATÁS III. szakasz – Bizottság /* COM/2014/078 final - 2014/ () */





1. SZÁMÚ KÖLTSÉGVETÉS-MÓDOSÍTÁSI TERVEZET A 2014. ÉVI ÁLTALÁNOS KÖLTSÉGVETÉSHEZ SZAKASZONKÉNTI BONTÁSÚ BEVÉTELI KIMUTATÁS SZAKASZONKÉNTI BONTÁSÚ KIADÁSI KIMUTATÁS III. szakasz – Bizottság Tekintettel: – az Európai Unió működéséről szóló szerződésre és különösen annak 314. cikkére, összefüggésben az Európai Atomenergia-közösséget létrehozó szerződéssel és különösen annak 106a. cikkével, – az Unió általános költségvetésére alkalmazandó pénzügyi szabályokról szóló, 2012. október 25-i 966/2012/EU, Euratom európai parlament és tanácsi rendeletre[1] és különösen annak 41. cikkére, – az Európai Unió 2014-es pénzügyi évre vonatkozó, 2013. november 20-án elfogadott általános költségvetésére[2], az Európai Bizottság a költségvetési hatóság elé terjeszti a 2014. évi általános költségvetés 1. sz. költségvetés-módosítási tervezetét. A SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS VÁLTOZÁSAI A szakaszonkénti bontású bevételi és kiadási kimutatás változásai elérhetők az EUR-Lexen (http://eur-lex.europa.eu/budget/www/index-hu.htm). E változások angol nyelvű változata tájékoztatásul költségvetési mellékletként csatolva található. TARTALOMJEGYZÉK 1. Bevezetés. 5 2. Európai Beruházási Alap (EBA) 5 3. „Horizont 2020” keretprogram... 7 4. Shift2Rail.. 8 5. Egyéb technikai változások.. 9 1. Bevezetés A 2014-es évre vonatkozó 1. sz. költségvetés-módosítási tervezet a költségvetés struktúráját és a költségvetési megjegyzéseket érintő technikai kiigazításokat tartalmaz, amelyekre azért van szükség, hogy a 2014. évi költségvetés végrehajtása összhangban legyen a legújabb jogalkotási döntésekkel és politikai iránymutatásokkal, így többek között kezelje a kkv-k forráshoz való jutásának elősegítését illető azonnali igényt. A költségvetés-módosítási tervezet költségvetési szempontból semleges, a kiadások átfogó szintje változatlan marad. A költségvetés-módosítási tervezetben szereplő főbb elemek az alábbiak: – Az Európai Beruházási Alap (EBA) javasolt tőkeemeléséhez szükséges kiigazítások[3]; – A „Horizont 2020” keretprogramra vonatkozóan 2013 decemberében, a 2014. évi költségvetés elfogadását követően elfogadott jogalapból[4] eredő változások; – A javasolt Shift2Rail közös vállalkozás[5] költségvetési struktúrájának létrehozása. 2. Európai Beruházási Alap (EBA) Az Európai Tanács a 2013. december 19–20-i következtetéseinek 26. pontjában az EBA hitelminőség-javítási kapacitásainak növelésére szólít fel, amelyre válaszul az EBA a következő évek során, 2014-től kezdődően várhatóan jelentősen növelni fogja teljes garanciális és kockázatitőke-kitettségét. Az EBA igazgatótanácsa 2013 novemberében elvi jóváhagyását adta az alap jegyzett tőkéjének legfeljebb 1,5 milliárd EUR-val 20 %-os befizetési arány mellett történő megemeléséhez. Ez azt vonná maga után, hogy az EU további 450 részvényt jegyezne. Az EBA új részvényeiből történő uniós jegyzés 2014-től kezdődően négy év alatt valósulna meg. A szükséges források a becslések szerint körülbelül 170 millió EUR-t tesznek ki, amely az EBA részvényárának a 2014–2017-es jegyzési időszak során várható alakulására vonatkozó EBA-előrejelzésen, valamint az EBA-ban való uniós részvétel után kapott osztalékok címzett bevételként történő javasolt felhasználásán alapul. A Bizottság az EBA tőkeemelésére vonatkozóan külön jogalkotási javaslatot[6] terjesztett elő. Az ebben a költségvetés-módosítási tervezetben javasolt módosítások összhangban állnak a jogalkotási javaslattal. A Bizottság a kkv-k forráshoz jutásának elősegítése érdekében javasolja a többéves pénzügyi keret 1a. kiadási fejezetén (Versenyképesség a növekedésért és foglalkoztatásért) belüli meglévő programok – konkrétan a COSME és a „Horizont 2020” keretprogram – alá tartozó pénzügyi eszközökre tervezett előirányzatok felhasználását. A COSME program általános célkitűzései magukban foglalják az uniós vállalkozások – és különösen a kkv-k – versenyképességének és fenntarthatóságának megerősítését, valamint a kkv-k létrehozásának és növekedésének elősegítését. Az EBA – garancia- és kockázatitőke-tevékenységén keresztül – a forráshoz való hozzájutás javítására törekszik, különösen a kkv-k tekintetében. Az EBA ezenfelül a COSME programra vonatkozó rendelet olyan egyéb célkitűzéseinek megvalósítását is el kívánja érni, mint a vállalkozói készség és a vállalkozói kultúra előmozdítása. Az EBA tevékenységének további célja a piacra jutás elősegítése, különösen az Unión belül. A „Horizont 2020” keretprogramra vonatkozó rendeletben a pénzügyi eszközöket említik a Horizont 2020-ból támogatott forgalombahozatal-előkészítési tevékenységek támogatásának elsődleges forrásaként. A „Horizont 2020” keretprogram végrehajtásának minden szakaszában különleges figyelmet kell fordítani a mikro-, kis- és középvállalkozások (kkv-k) megfelelő részvételére, valamint a kutatás és az innováció rájuk gyakorolt hatásaira. Az „Ipari vezető szerep” prioritás egyik különös célkitűzése a „Kockázatfinanszírozáshoz jutás” elnevezésű célkitűzés, amelyben az EBA fontos szerepet játszik a „Horizont 2020” keretprogramból finanszírozott pénzügyi eszközök végrehajtásában[7]. Az EBA tőkealapjának megemelése hozzájárul majd ahhoz, hogy az EBA a tervezett támogatást tudja nyújtani a COSME program és a „Horizont 2020” keretprogram javára. A 2014. évi költségvetés szempontjából ez az első éves részletre előirányzott megfelelő összegnek (42,5 millió EUR) a vonatkozó EBA költségvetési sorra történő átcsoportosítását vonja maga után. Az alábbi táblázat a 2014. évi költségvetésben javasolt módosításokat foglalja össze, amelyeknek az összkiadások szintjére gyakorolt nettó hatása semleges. (kerekített összegek millió EUR-ban, folyó áron) Megnevezés || 2014. évi költségvetés || 1/2014. sz. költségvetés-módosítási tervezet || 2014. évi költségvetés (az 1/2014. sz. költségvetés-módosítási tervezettel együtt) Kötelezettségvállalási előirányzatok || Kifizetési előirányzatok || Kötelezettségvállalási előirányzatok || Kifizetési előirányzatok || Kötelezettségvállalási előirányzatok || Kifizetési előirányzatok 01 04 01 01 – Európai Beruházási Alap – A jegyzett tőke befizetett részeinek rendelkezésre bocsátása || – || – || +42,500 || +42,500 || 42,500 || 42,500 02 02 02 – A kis- és középvállalkozások (kkv-k) forráshoz jutásának javítása tőke- és hitelfinanszírozás formájában || 161,907 || 87,914 || –21,250 || –21,250 || 140,657 || 66,664 08 02 02 02 – A kockázatfinanszírozáshoz jutás lehetőségeinek bővítése a kutatás és az innováció finanszírozásának segítésére || 384,814 || 326,766 || –21,250 || –21,250 || 363,564 || 305,516 Összesen || 546,721 || 414,680 || 0,0 || 0,0 || 546,721 || 414,680 A Bizottság a címzett bevételek feltüntetése érdekében a 8 5 0. költségvetési jogcímcsoport – Az Európai Beruházási Alap által fizetett osztalékok költségvetési megjegyzéseinek módosítását is javasolja, így ez utóbbiak összhangban lesznek az EBA tőkeemelésére vonatkozó európai parlamenti és tanácsi határozatjavaslattal. 3. „Horizont 2020” keretprogram Annak érdekében, hogy a költségvetési struktúrát hozzáigazítsuk a „Horizont 2020” keretprogramra vonatkozóan 2013 decemberében, a 2014. évi költségvetés elfogadását követően elfogadott jogalaphoz, számos módosításra van szükség ahhoz, hogy figyelembe vegyük az előirányzatok közvetlen és közvetett kutatási cselekvések közötti módosított felosztását. E változások magukban foglalják két új költségvetési tétel létrehozását, számos költségvetési tétel költségvetési megjegyzéseinek kiigazítását, valamint néhány költségvetési tétel esetében a megnevezés módosítását. A részletes adatok az ehhez a költségvetés-módosítási tervezethez csatolt költségvetési mellékletben találhatók. Az alábbi táblázatban összefoglalt kiigazítások költségvetési szempontból semlegesek: || (kerekített összegek millió EUR-ban, folyó áron) Megnevezés || 2014. évi költségvetés || 1/2014. sz. költségvetés-módosítási tervezet || 2014. évi költségvetés (az 1/2014. sz. költségvetés-módosítási tervezettel együtt) || Megjegyzések Kötelezettségvállalási előirányzatok || Kifizetési előirányzatok || Kötelezettségvállalási előirányzatok || Kifizetési előirányzatok || Kötelezettségvállalási előirányzatok || Kifizetési előirányzatok || 02 04 03 02 – Biztonságos európai társadalmak előmozdítása || 138,347 || 10,866 || || || 138,347 || 10,866 || Módosított megnevezés 08 02 03 02 – Megfelelő tartalékok biztosítása biztonságos, egészséges és jó minőségű élelmiszerekből és más, bioalapú termékekből || 204,042 || 22,468 || –2,269 || || 201,773 || 22,468 || Módosított megnevezés és az új tételekre vonatkozó előirányzatok forrása 08 02 03 06 – Inkluzív, innovatív és gondolkodó európai társadalmak előmozdítása || 193,408 || 17,626 || –59,384 || || 134,024 || 17,626 || Módosított megnevezés és az új tételekre vonatkozó előirányzatok forrása 08 02 04 01 – Tudomány a társadalommal, a társadalomért || p.m. || p.m. || || || p.m. || p.m. || Módosított megnevezés és nómenklatúra 08 02 04 02 – A kiválóság terjesztése és a részvétel növelése || || || 66,906 || 5,253 || 66,906 || 5,253 || Új tétel 09 04 01 01 – A kutatás erősítése a jövőbeni és a feltörekvő technológiák területén || 246,003 || 10,301 || –6,922 || || 239,081 || 10,301 || Új tételekre vonatkozó előirányzatok forrása 09 04 03 02 – Az inkluzív, innovatív és gondolkodó európai társadalmak előmozdítása || 77,973 || 0,505 || –39,857 || || 38,116 || 0,505 || Új tételekre vonatkozó előirányzatok forrása 09 04 03 03 – Biztonságos európai társadalmak előmozdítása || || || 46,779 || p.m. || 46,779 || p.m. || Új tétel 10 01 05 01 – A kutatási és innovációs programokat: a „Horizont 2020” keretprogramot végrehajtó tisztviselőkkel és ideiglenes alkalmazottakkal kapcsolatos kiadások || 138,577 || 138,577 || –1,877 || –1,877 || 136,700 || 136,700 || Új tételekre vonatkozó előirányzatok forrása 10 01 05 02 – A kutatási és innovációs programokat: a „Horizont 2020” keretprogramot végrehajtó külső munkatársak || 32,731 || 32,731 || –0,331 || –0,331 || 32,400 || 32,400 || Új tételekre vonatkozó előirányzatok forrása 10 01 05 03 – A kutatási és innovációs programok: a „Horizont 2020” keretprogram egyéb igazgatási kiadásai || 59,870 || 59,870 || –1,706 || –1,706 || 58,164 || 58,164 || Új tételekre vonatkozó előirányzatok forrása 10 01 05 04 – Egyéb kiadások új nagyméretű kutatási infrastruktúra céljára – „Horizont 2020” keretprogram || 3,339 || 3,339 || –1,339 || –1,339 || 2,000 || 2,000 || Új tételekre vonatkozó előirányzatok forrása Összesen || 1 094,290 || 296,283 || 0,000 || 0,000 || 1 094,290 || 296,283 || 4. Shift2Rail A Bizottság 2013. december 16-án elfogadta a Shift2Rail közös vállalkozás létrehozásáról szóló tanácsi rendeletre irányuló javaslatot[8] (S2R közös vállalkozás). Az S2R közös vállalkozás az Európai Unió működéséről szóló szerződés 187. cikke értelmében jön létre a 2024. december 31-ig terjedő időtartamra. A közös vállalkozásra az öt, közös technológiai kezdeményezést megvalósító közös vállalkozásra irányuló, 2013 júliusában előterjesztett javaslatok általános rendelkezései vonatkoznak. A Bizottság ezzel párhuzamosan – mint korábban a többi közös vállalkozás esetében – javasolja a megfelelő költségvetési struktúra, többek között a vonatkozó költségvetési tételek és a kapcsolódó létszámterv létrehozását. A Bizottság két új költségvetési tételt javasol: 06 03 07 33 – Shift2Rail (S2R) közös vállalkozás – Támogatási kiadások és 06 03 07 34 – Shift2Rail (S2R) közös vállalkozás. E változások összhangban állnak a Bizottság által az elmúlt év decemberében előterjesztett tanácsi rendeletjavaslattal. A közös vállalkozásnál az operatív előirányzatok egy részének a „Horizont 2020” keretprogram alatti kezeléséhez szükséges személyi állományhoz kapcsolódó igazgatási kiadásokat teljes mértékben a „Horizont 2020” keretprogram egyéb, Bizottság által irányított cselekvések igazgatási támogatási kiadásainak a megfelelő csökkentésével ellensúlyozzák, hogy a „Horizont 2020” keretprogram összesített igazgatási kiadása változatlan maradjon. A Bizottság ennek megfelelően 480 000 EUR átcsoportosítását javasolja kötelezettségvállalási és kifizetési előirányzatokban a „Horizont 2020” keretprogram igazgatási támogatási kiadásokra vonatkozó meglévő költségvetési tételeiről a 06 03 07 33. támogatási kiadási költségvetési tételre. A 2014-es operatív kiadásokat illetően az S2R közös vállalkozás elindításáig 52 millió EUR-t fognak lekötni a H2020 közlekedésre vonatkozó 2014–2015. évi munkaprogramja keretében, a kapcsolódó pénzügyi kimutatásban foglaltak szerint. Az említett tevékenységek irányítását és a megfelelő költségvetést, valamint az ajánlattételi felhívásokat követően le nem kötött összegeket az S2R közös vállalkozás átveheti, amint elegendő működési kapacitással rendelkezik. Az operatív kötelezettségvállalásoknál 2014-re nem irányoztak elő kifizetési előirányzatokat. A Bizottság ezért pro memoria (p.m.) bejegyzés fenntartását javasolja a kötelezettségvállalási és a kifizetési előirányzatoknál egyaránt. E változások összefoglalása az alábbi táblázatban található. (kerekített összegek millió EUR-ban, folyó áron) || || Megnevezés || 2014. évi költségvetés || 1/2014. sz. költségvetés-módosítási tervezet || 2014. évi költségvetés (az 1/2014. sz. költségvetés-módosítási tervezettel együtt) || Kötelezettségvállalási előirányzatok || Kifizetési előirányzatok || Kötelezettségvállalási előirányzatok || Kifizetési előirányzatok || Kötelezettségvállalási előirányzatok || Kifizetési előirányzatok || 06 03 07 33 – Shift2Rail (S2R) közös vállalkozás – Támogatási kiadások || n.a. || n.a. || +0,480 || +0,480 || 0,480 || 0,480 || 06 03 07 34 – Shift2Rail (S2R) közös vállalkozás || n.a. || n.a. || p.m. || p.m. || p.m. || p.m. || 06 01 05 03 – A kutatási és innovációs programokkal: a „Horizont 2020” keretprogrammal kapcsolatos egyéb igazgatási kiadások || 0,892 || 0,892 || –0,336 || –0,336 || 0,556 || 0,556 || 08 01 05 03 – A kutatási és innovációs programok: a „Horizont 2020” keretprogram egyéb igazgatási kiadásai || 37,629 || 37,629 || –0,144 || –0,144 || 37,485 || 37,485 || Összesen || 38,521 || 38,521 || 0,000 || 0,000 || 38,521 || 38,521 Míg a bizottsági szolgálatok elindították a 2014. évi ajánlattételi felhívást, az új közös vállalkozás struktúráját a lehető leghamarabb működőképessé kell tenni, hogy a közös vállalkozás át tudja venni a projektek irányítását azok jóváhagyását követően. Az új struktúrának készítenie kell egy olyan munkatervet is, amelyet már 2015-től kezdve a jövőbeli ajánlattételi felhívások alapjául lehet használni. Ahhoz, hogy ennek megvalósítása érdekében a közös vállalkozás időben létrejöjjön, elegendő létszámú személyi állománnyal kell rendelkeznie az ahhoz szükséges összes adminisztratív, jogi és műszaki dokumentum és eljárás kidolgozásához, hogy a közös vállalkozásnak megfelelő operatív kapacitása legyen saját költségvetésének végrehajtására. A becslések szerint 2014-ben legalább 6 fős állományra lesz szükség, amely magában foglalja az ügyvezető igazgatót, egy egységvezetőt (AD besorolási fokozatú ideiglenes alkalmazottak), valamint 4 szerződéses alkalmazottat, akiket várhatóan 2014 júniusától vesznek majd fel. Mivel a személyzet felvételére az év folyamán később fokozatosan kerül sor, az ehhez kapcsolódó kiadások fedezésére igényelt előirányzatokat a Bizottság a 2014-es átlagos négyhónapos jelenlét alapján számította ki. 5. Egyéb technikai változások Az Európai Parlament által megszavazott módosítást követően a 2014. évi költségvetéssel foglalkozó egyeztetőbizottság úgy határozott, hogy a költségvetési tervezethez képest 1 millió EUR-val megemeli a 05 08 80. költségvetési jogcímcsoporton (Az Unió részvétele a „Bolygónk élelmezése – Életre szóló energia” témájú, 2015. évi milánói világkiállításon) szereplő kötelezettségvállalási előirányzatokat. A módosítás célja az volt, hogy forrást biztosítson az EXPO 2015 tudományos programjának előkészítő és kezdeti szakaszával, köztük a szakpolitikai támogató célokat szolgáló alapadatok összegyűjtésével kapcsolatos költségek fedezésére. Annak érdekében, hogy a kiegészítő összeget fel lehessen használni a kívánt célra, a Bizottság a költségvetési megjegyzések ennek megfelelő módosítását javasolja. Ezenfelül három olyan, kísérleti projekteket és előkészítő tevékenységeket érintő költségvetési tétel szerepel a 21. címben (Fejlesztés és együttműködés), amelyeknél a 2014. évi költségvetésben „–” jel van feltüntetve a kötelezettségvállalási és a kifizetési előirányzatoknál egyaránt. A „–” jelet azonban „p.m.” bejegyzéssel kell felváltani, mivel mindhárom esetben esetlegesen kifizetéseket kell majd teljesíteni 2014-ben. A szóban forgó költségvetési tételek a következők: 21 04 77 02. jogcím – Kísérleti projekt – EU–Oroszország civil társadalmi fórum; 21 04 77 03. jogcím – Kísérleti projekt – A kínzások áldozatainak támogatása; és 21 05 77 02. jogcím – Előkészítő intézkedés – A fejlődő országokban a pénzügyi és gazdasági válságra szükséghelyzet esetén adott válasz. [1] HL L 298., 2012.10.26., 1. o. [2] HL L XX., 2014.2.20., 1. o. [3] COM(2014) 66, 2014.2.6. [4] Az Európai Parlament és a Tanács 2013. december 11-i 1291/2013/EU rendelete a „Horizont 2020” kutatási és innovációs keretprogram (2014–2020) létrehozásáról és az 1982/2006/EK határozat hatályon kívül helyezéséről (HL L 347., 2013.12.20., 104. o.). [5] COM(2013) 922 final, 2013.12.16. [6] Lásd a 3. lábjegyzetet. [7] Ezek az eszközök különösen az erős kutatási és innovációs (K+I) dimenzióval rendelkező kkv-knak hitelt nyújtó kockázatmegosztási eszköz utódai lesznek, amelyekhez a „Horizont 2020” keretprogramból várhatóan 700 millió EUR-t meghaladó bizottsági hozzájárulásra, valamint legfeljebb 350 millió EUR-s EBA-tőkeallokációra lesz szükség a legfeljebb 8 milliárd EUR-s hitelnyújtás mozgósítása érdekében. A „Horizont 2020” keretprogram keretében a kezdeti szakaszban az EBA továbbá tőkefinanszírozási keretet hajt majd végre az uniós költségvetésből nyújtandó, hozzávetőlegesen 400–450 millió EUR-s allokáció és az EBA-forrásokból származó megfelelő szintű társberuházás révén. [8] COM(2013) 922 final, 2013.12.16.